《遣怀示儿复升 其八》
明代·郑真

山城独卧碧云深，把镜频嗟鬓雪侵。俸米无余贫亦好，丹砂有约病难禁。

浩歌夜半悲弹铗，胜赏年来负盍簪。造化小儿真薄相，青衫竟老岁寒心。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。